**Hospice szakápoló, palliatív gondozó  
szakképesítés**

**Ágazat:** Egészségügy ágazat

**Munkakör:**

A hospice szakápoló, palliatív gondozó terminális állapotban lévő betegek ápolását, és gondozását végzi, magas szintű empátiával és elhivatottsággal rendelkező szakember.

A hospice-palliatív gondozás során ápolja az aktív kezelést már nem igénylő onkológiai megbetegedésben szenvedő betegeket, valamint az életük utolsó szakaszába érkezett egyéneket.

A gyógyító team tagjaként partneri kapcsolatot alakít ki a hospice-palliatív kezelést végző orvossal, a lelki gondozást végző szakemberekkel (pszichológus, mentálhigiénés szakember, lelkész, stb.), segíti a család és a páciens kapcsolatát, és a törekszik az állapotnak megfelelő legmagasabb életminőség megteremtésére, valamint biztosítja a méltóságteljes halálhoz való jogát.

A hospice szakápoló, palliatív gondozó megfelelő kommunikációs készségekkel, képességekkel rendelkezik, a gyógyító team tagjaként megfelelően használja a szakmai nyelvet.

Feladatai során figyelembe veszi a hatályos jogszabályokat, valamint a hivatás szakmai etikai irányelveit. Ismeri az intézményi és otthoni palliatív ellátásra vonatkozó jogszabályokat és etikai követelményeket.

**Belépési feltételek:**

***Iskolai előképzettség***  érettségi végzettség

***Szakmai előképzettség*:** érettségi végzettséget követő minimum három éves és legalább MKKR 5 besorolású ápoló szakképesítés-ráépülés, csecsemő és gyermekápoló szakképesítés-ráépülés vagy általános ápoló szakma.

***Egészségügyi alkalmassági:*** Az egészségügyi tevékenység végzéséhez szükséges egészségi alkalmasság vizsgálatáról és annak minősítéséről szóló 40/2004. (IV.26.) ESZCSM rendeletben foglaltak alapján az egészségügyi tevékenységre való alkalmasságot kizáró korlátozások figyelembe-vételével foglalkozás-egészségügyi szakellátó hely általi vizsgálat. 33/1998. (VI. 24.) NM rendelet 4. §. (3) a pontjában meghatározott szakmai alkalmassági vizsgálat.

***Előzetes szakmai gyakorlat:*** 2 éves, fekvőbeteg-szakellátás területén, ápoló, csecsemő és gyermekápoló munkakörben szerzett gyakorlat.

**Képzési óraszám: 500 óra**

Elméleti és gyakorlati képzési idő aránya: elmélet 40 % - gyakorlat 60 %

***200 óra elmélet***, melynek helyszíne a PTE Szigeti-Gyula János Egészségügyi Technikum és Szakképző Iskola.

Hetente 1 nap

***300 óra gyakorlat***. A gyakorlat helyszíne az iskola által biztosított duális képzőhely vagy a képzésben résztvevő munkahelye vagy a résztvevő által kiválasztott intézmény.

**Képzési és vizsgadíj:** NINCS